
[bookmark: _Toc215828957]1. PREDGOVOR 
Pred vama se nalazi Godišnji plan rada Poliklinike za rehabilitaciju slušanja i govora SUVAG Osijek  za 2026. godinu, koji predstavlja temeljni dokument našeg stručnog, organizacijskog i razvojnog djelovanja u nadolazećem razdoblju. Izrađen je s ciljem jasnog definiranja prioriteta, unapređenja kvalitete usluga i jačanja naše uloge u pružanju sveobuhvatne zdravstvene i rehabilitacijske skrbi.
U godini pred nama usmjerit ćemo se na nekoliko ključnih ciljeva:
· Unaprjeđenje dostupnosti i učinkovitosti dijagnostičkih i terapijskih postupaka u otorinolaringologiji, logopediji, psihologiji i edukacijskoj rehabilitaciji.
· Jačanje interdisciplinarne suradnje svih struka koje međusobno razmjenjuju informacije, usklađuju svoje nalaze i zajednički planiraju tretman kako bismo pacijentima osigurali cjelovit, koordiniran i individualiziran pristup.
· Ulaganje u stručno usavršavanje zaposlenika i praćenje suvremenih znanstvenih smjernica.
· Razvoj novih programa i usluga prilagođenih potrebama djece, mladih i odraslih koji potražuju našu podršku.
· Unaprjeđenje organizacijskih procesa i digitalnih sustava kako bi se povećala kvaliteta, transparentnost i sigurnost rada.
Vjerujem da će ostvarenje ovih prioriteta dodatno osnažiti našu Polikliniku kao mjesto stručnosti, povjerenja i podrške korisnicima koji nam se obraćaju.

Ravnateljica :
______________ 
Darija Kraml, dr. med.








[bookmark: _Toc215828958]2. UVOD
[bookmark: _Toc215828959]2.1. Djelokrug rada 
Djelokrug rada Poliklinike SUVAG Osijek definiran je člankom 7. Statuta Poliklinike te obuhvaća pružanje zdravstvenih, rehabilitacijskih i dijagnostičkih usluga. 
Poliklinika SUVAG Osijek obavlja sljedeće djelatnosti: 
· specijalističko-konzilijarna zdravstvena zaštita osoba oštećena sluha, djece s nerazvijenim ili nedovoljno razvijenim govorom, korisnika s poremećajima govora, glasa i komunikacije.
U postupcima se primjenjuje verbotonalna metoda uključujući individualne tretmane, rehabilitacijske vježbe, terapiju slušanja i govora te kontinuirano praćenje razvoja komunikacijskih sposobnosti.
· Otorinolaringologija - ambulanta za otorinolaringologiju specijalizirana je za dijagnostiku, liječenje i prevenciju bolesti i poremećaja iz područja uha, nosa, grla, glasnica i drugih struktura glave i vrata u djece i odraslih. Specijalistički pregled otorinolaringologa indiciran je kod idućih bolesti i stanja: gubitak sluha i šum u uhu, vrtoglavice i poremećaji ravnoteže, infekcije uha, nosa, grla, upalna stanja i alergije, poremećaji disanja kroz nos, dugotrajan kašalj, promuklost i problemi s gutanjem, promjene i tegobe regije vrata. Djelatnosti naše ORL ambulante obuhvaćaju:
· Preglede i dijagnostiku bolesti uha, nosa, grla i vrata kod djece i odraslih
· Terapiju infekcija uha, nosa i sinusa, grla (bakterijskih, virusnih i gljivičnih)
· Liječenje različitih upalnih i  alergijskih stanja (npr. LPR, alergijski rinitis)
· Terapiju nagluhosti i preporuke glede rehabilitacije sluha slušnim pomagalima
· Terapiju vrtoglavica i poremećaja ravnoteže ( vestibularna rehabilitacija)
· Preporuke za kirurške zahvate u slučaju potrebnih intervencija poput uklanjanja krajnika, operacija uha, nosa, sinusa, glasnica i dr.
· Primjenu suvremenih dijagnostičkih metoda:

· rigidna ili fiberendoskopija nosa, ždrijela i grkljana
· tonalna audiometrija (TA)
· govorna audiometrija (GA)
· govorna audiometrija u slobodnom slušnom polju
· timpanometrija (TG)
· određivanje kohleostapesnog refleksa ( CSR)
· određivanje funkcije Eustachijeve tube
· kompjuterizirana videonistagmografija (VNG)
· uvjetovana “Play” audiometrija (djeca od 3-6 godina)
· slušni evocirani potencijali (ABR)
· vestibularni evocirani miogeni potencijali (VEMP)
· video head impulse test (vHIT)
· otoakustička emisija (OAE)




· Logopedija: obavlja rehabilitaciju svih komunikacijskih, jezičnih i govornih poremećaja  kod pacijenata svih uzrasta, primjenjuje verbotonalne i druge aparate u dijagnostici i rehabilitaciji, te obavlja ispitivanje stanja govora odgovarajućim testovima, obavlja rehabilitaciju slušanja i govora kod osoba oštećena sluha putem individualnih slušnih pomagala, aparata Verboton i drugih aparata, daje mišljenje i preporuku za rehabilitaciju, raspoređuje pacijente na rehabilitaciju, sudjeluje u dijagnostičkom timu u postavljanju dijagnoze i prognoze rehabilitacije, radi i surađuje s roditeljima pacijenata, predškolskim i školskim ustanovama, liječnicima, psiholozima, edukacijskim rehabilitatorima, a po potrebi i s drugim stručnjacima.

· Edukacijska rehabilitacija: sudjeluje u rehabilitaciji kod višestrukih/udruženih poremećaja, ispituje sposobnost čitanja i pisanja, grafomotorike, vizuomotorne koordinacije, stanje grube motorike, obavlja predvježbe za čitanje i pisanje, vježbe slušne analize i sinteze, senzomotorne vježbe, vježbe pažnje i koncentracije, vježbe za razvoj grube motorike i koordinacije pokreta, vježbe prostorne i vremenske orijentacije, te ritmičke vježbe kod gluhe i nagluhe djece i male djece s poremećajem u razvoju ritma, sudjeluje u timu u postavljanju dijagnoze i prognoze rehabilitacije, radi i surađuje s roditeljima pacijenata, predškolskim i školskim ustanovama, liječnicima, psiholozima, logopedima, a po potrebi i s drugim stručnjacima.


·  Psihologija: obavlja sva psihologijska ispitivanja u svrhu dijagnosticiranja pacijenata, retestiranje, odnosno kontrolne preglede svih pacijenata u tijeku rehabilitacije, obrađuje rezultate ispitivanja, savjetuje pacijente i roditelje pacijenata, sudjeluje u terapiji, sudjeluje u okviru psihologijske problematike u stručnim ispitivanjima koje obavlja Poliklinika.

Osim navedenih djelatnosti Poliklinika SUVAG Osijek obavlja i druge djelatnosti koje u manjem opsegu ili uobičajeno služe obavljanju registriranih djelatnosti, a s ciljem učinkovite organizacije rada i potpune podrške procesu rehabilitacije, dijagnostike i edukacije korisnika.

[bookmark: _Toc215828960]2.2. Misija
Poliklinika SUVAG Osijek postoji kako bi djeci, mladima i odraslima sa slušnim, govorno-jezičnim, komunikacijskim i razvojnim teškoćama osigurala pravovremenu, stručnu i sveobuhvatnu dijagnostiku, terapiju, rehabilitaciju i edukacijsku podršku, uz primjenu najučinkovitijih metoda. Postojimo da bismo poboljšali slušne i govorne sposobnosti djece i odraslih, podržali razvoj komunikacije, jezika i učenja, omogućili djeci s teškoćama uspješan razvoj i uključivanje u društvo, osnažili roditelje kroz savjetovanje i partnerski odnos, pružili interdiscipliniranu skrb koja ujedinjuje medicinu, logopediju, psihologiju, psihijatriju i edukacijsku rehabilitaciju, osigurali ranu intervenciju djeci koja su u razvojnome riziku, rehabilitirali slušno i govorno oštećenu djecu predškolske dobi i pripremali ih za uključivanje u redovite ili prilagođene programe, podigli kvalitetu života korisnika i njihovih obitelji, provodeći zdravstvenu i rehabilitacijsku djelatnost koja je od posebnog značaja za zajednicu.
Naša je temeljna svrha pomoći svakom korisniku da razvije svoj puni komunikacijski i razvojni potencijal pružajući mu podršku potrebnu za što samostalniji i kvalitetniji život.
[bookmark: _Toc215828961]2.3. Vizija 
Naša vizija je postati prepoznatljiva ustanova stručnosti i inovacija u području dijagnostike, terapije i edukacije djece i odraslih sa slušnim i govorno-jezičnim teškoćama. Želimo kontinuirano unaprjeđivati kvalitetu i dostupnost naših usluga, razvijati moderne i učinkovite metode rada te osigurati cjelovitu, individualiziranu i interdisciplinarnu skrb za svakog korisnika. 
U budućnosti težimo tome da naši korisnici, njihovi roditelji i obitelji dobivaju podršku koja im omogućuje maksimalan razvoj komunikacijskih sposobnosti, bolje uključivanje u društvo i kvalitetniji život. Također, da naši zaposlenici rade u poticajnom okruženju koje podržava stručnost, inovacije i kontinuirano usavršavanje.

[bookmark: _Toc215828962]2.4. Vrijednosti 
Poliklinika SUVAG Osijek djeluje stručno, odgovorno i s poštovanjem prema svakom korisniku, promičući interdisciplinarnu suradnju, individualizirani pristup, dostupnost i partnersku suradnju s obiteljima i zajednicom.
Poliklinika SUVAG Osijek temelji svoje djelovanje na vrijednostima profesionalnosti, stručnosti i odgovornosti, promičući ustrajnost i učinkovitost u svakodnevnom radu. Potičemo  otvorenu komunikaciju, suradnju i timski rad, kako bi se osigurala cjelovita i koordinirana skrb za svakog korisnika. Pružamo individualiziranu i dostupnu skrb koja uvažava potrebe i prava korisnika te njihove obitelji, dok istovremeno nastojimo razvijati inkluzivno  i poticajno okruženje. Naglašavamo kontinuirani profesionalni i osobni razvoj naših zaposlenika kroz učenje, inovacije i napredak, uz stalno unaprjeđenje kvalitete naših usluga. Naše vrijednosti također uključuju empatiju, poštovanje, etičnost i posvećenost, što nam omogućuje da kroz interdisciplinarni pristup ostvarujemo optimalne rezultate u rehabilitaciji, edukaciji i uključivanju korisnika u društvo, stvarajući dugoročni pozitivan utjecaj na njihov život i zajednicu u cjelini.








[bookmark: _Toc215828963]3. KONTEKST 
[bookmark: _Toc215828964]3.1. PASTEL analiza  
 Vanjski čimbenici koji utječu na rad i poslovanje:
[bookmark: _Toc215828965]1. Politički čimbenici 
· Postojanje državne i lokalne zdravstvene politike koja podržava ranu intervenciju i rehabilitaciju djece s teškoćama u razvoju.
· Stabilnost javnog zdravstva i podrška zakonodavstva u području specijalističke i edukacijske rehabilitacije.
· Poticanje interdisciplinarnog pristupa u javnim zdravstvenim ustanovama.
[bookmark: _Toc215828966]2. Ekonomski čimbenici 
· Proračunska sredstva i financiranje kroz HZZO.
· Promjene u dostupnosti financijskih sredstava utječu na obim pruženih usluga.
[bookmark: _Toc215828967]3. Sociokulturni čimbenici 
· Sve veća svijest o važnosti ranog otkrivanja i tretmana poremećaja sluha i govora.
· Uloga roditelja u procesu rehabilitacije.
· Povećana potražnja za stručnom podrškom djeci s teškoćama.
· Promjena demografije i porast broja djece s razvojnim teškoćama ili specifičnim potrebama.
[bookmark: _Toc215828968]4. Tehnološki čimbenici 
· Napredak u medicinskoj tehnologiji (dijagnostiči uređaji, slušna pomagala, terapijski softveri).
· Digitalni alati .
· Primjena inovativnih metoda poput verbotonalne terapije i naprednih rehabilitacijskih programa.
· Potreba za kontinuiranim ulaganjem u tehnologiju i edukaciju zaposlenika.
[bookmark: _Toc215828969]5. Ekološki čimbenici
· Održivost i energetska učinkovitost u upravljanju ustanovom.
· Pravilno odlaganje medicinskog otpada i upotreba ekološki prihvatljivih materijala.
· Promicanje zdravog i sigurnog okruženja za korisnike i zaposlenike.
[bookmark: _Toc215828970]6. Zakonski čimbenici 
· Zakon o zdravstvenoj zaštiti .
· Propisi vezani uz zaštitu podataka i privatnost korisnika (GDPR).
· Propisi o radu, plaćama, sigurnosti na radu i zaštiti djece i osoba s invaliditetom.
· Standardi i smjernice za pružanje zdravstvenih i rehabilitacijskih usluga.


[bookmark: _Toc215828971]3.2. SWOT analiza 

	SNAGE
	SLABOSTI

	- Stručni i iskusan multidisciplinarni tim (logopedi, psiholozi, otorinolaringolozi, medicinski tehničari, edukacijski rehabilitatori)
- Primjena specijaliziranih metoda 
- Individualizirani i interdisciplinarni pristup          korisnicima  
- Dugogodišnja tradicija i prepoznatljivost u županiji
- Fokus na ranu intervenciju i edukaciju 
	- Nedostatak adekvatanog prostora za širenje
- Velike liste čekanja na logopedsku terapiju


	PRILIKE
	PRIJETNJE

	- Povećana svijest javnosti o važnosti ranog otkrivanja i rehabilitacije poremećaja sluha i govora
- Razvoj digitalnih i online terapijskih alata 
- Suradnja s odgojno-obrazovnim ustanovama i lokalnom zajednicom
- Proširenje spektra usluga ili novih terapijskih programa
	- Promjene u financiranju i smanjenje proračunskih sredstava
- Povećana konkurencija privatnih poliklinika i rehabilitacijskih centara
- Promjene u zakonodavstvu ili standardima zdravstvene zaštite
- Demografske promjene koje utječu na broj korisnika
- Brzi tehnološki napredak koji zahtijeva stalna ulaganja i edukaciju





[bookmark: _Toc215828972]4. ORGANIZACIJSKA STRUKTURA  

U Poliklinici SUVAG Osijek rad je organiziran kroz ustrojstvene jedinice i to:

1. Ravnateljstvo
2. Ustrojstvena jedinica financijsko-računovodstvenih poslova
3. Ustrojstvena jedinica općih pravnih i kadrovskih poslova
4. Ustrojstvena jedinica specijalističko- konzilijarne zdravstvene zaštite
5. Ustrojstvena jedinica održavanje čistoće
6. Podružnica Poliklinike za rehabilitaciju slušanja i govora SUVAG Osijek 1






[bookmark: _Toc215828973][bookmark: _Hlk215828101]5. MJERE IZ PROVEDBENOG PROGRAMA OSNIVAČA/FINANCIJSKOG PLANA POLIKLINIKE ZA REHABILITACIJU SLUŠANJA I GOVORA SUVAG OSIJEK ZA 2026.G. 

	NAZIV PROGRAMA:

OPĆI I POSEBNI CILJEVI:


POVEZANOST PROGRAMA SA STRATEŠKIM DOKUMENTIMA: 


ZAKONSKA OSNOVA ZA UVOĐENJE PROGRAMA:



NAČIN I SREDSTVA ZA REALIZACIJU PROGRAMA:















POKAZATELJI USPJEŠNOSTI
	
	8002-FINANCIRANJE ZDRAVSTVENIH USTANOVA PREMA MINIMALNOM STANDARDU

Ulaganje u objekte i opremu Poliklinike za rehabilitaciju slušanja i govora SUVAG Osijek radi poboljšanja zdravstvene skrbi za stanovništvo Osječko-baranjske županije. Održavanje u funkciji objekata ustanove i opreme radi postizanja što bolje zdravstvene skrbi građana.

Plan razvoja Osječko-baranjske županije za razdoblje do 2028. godine
Posebni cilj 2. Razvoj i unaprjeđenje sustava zdravstva i socijalne skrbi
Mjera 2.1. Unaprjeđenje mreže i povećanje dostupnosti zdravstvenih usluga

Namjenska sredstva planirana su u Proračunu Županije temeljem Zakona o zdravstvenoj zaštiti, Zakona o financiranju jedinica lokalne i područne (regionalne) samouprave, Odluke o minimalnim financijskim standardima za decentralizirane funkcije za zdravstvene ustanove u 2026. godini, Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije JLP(R)S, za 2026. godinu, Zakona o proračunu kao i drugih zakonskih i podzakonskih akata.
                                                                                                                             
	R.b.
	Naziv aktivnosti/projekta
	Plan
2026.
	Projekcija
2027.
	Projekcija
2028.

	1.
	Investicijsko i tekuće održavanje
	
0,00
	
10.000,00
	
10.000,00

	2.
	Investicijsko ulaganje
	
9.045,00
	
6.545,00
	
6.545,00

	3.
	Informatizacija zdravstvene djelatnosti
	
   35.000,00
	
27.500,00
	
27.500,00

	
	Ukupno program:
	44.045,00
	44.045,00
	44.045,00



Dobro opremljena ustanova, zadovoljno osoblje i korisnici usluga tj. pacijenti. Jednakost u pristupu zdravstvenoj zaštiti.  

	R.b.
	Pokazatelj uspješnosti
	Polazna
vrijednost
	Ciljana
vrijednost
2026.
	Ciljana
vrijednost
2026.
	Ciljana
vrijednost
2027.

	1.
	Ulaganje u medicinsku opremu i ostalu opremu za rad stručnog kadra (količina kupljene opreme)
	2
	5
	6
	

       7

	2.
	Računalne usluge (pokrivanje ukupnih rashoda programskih rješenja Medicus.Net i Riznica)
	      

 100%




	

100%




	

100%




	

100%







Ravnateljica : 

________________ 
Darija Kraml, dr. med. 

URBROJ: 381-01/25- __

U Osijeku, dana 8. prosinca 2025.g.
2

